ભુપગઢ ગામે રહેતા અને ખેતીકામ કરતા ઘનશ્યામભાઈ પાંચાભાઇ ડોડીયાને આંતરડાની બીમારી હોય તેઓ ગોંડલ શિવાની હોસ્પિટલમાં દેખાડવા ગયા ત્યારે તેઓને અંદર હોલ થઇ ગયાનું જણાવી રાજકોટ બિલરોથ ગેસ્ટ્રો સર્જરી સેન્ટરના ડોક્ટર અમિત આચાર્ય પાસે મોકલ્યા હતા ત્યાં સવા લાખ ખર્ચ થશે અને બીજા દિવસે બહારના વોર્ડમાં શિફ્ટ કરી દેશે તેવું જણાવતા પરિવારજનોએ પૈસા ભરી દીધા હતા પરંતુ 21 તારીખે ઓપરેશન કર્યા પછી પણ બે દિવસ આઈસીયુમાં રાખ્યા હતા અને પરિવારજનોને મળવા પણ દેતા ન હતા અંતે તેઓને ઇન્ફેક્શન થઇ ગઈ હોય ફેફસાના ડોક્ટરને બોલાવવા પડશે જેનો ખર્ચ 3 લાખ થશે જો ખર્ચ ન કરવો હોય તો રજા લઇ શકો છો તેવું જણાવી દેતા ગરીબ પરિવારે રજા લઇ લીધી હતી અને સિવિલ હોસ્પિટલે દાખલ કર્યા હતા ત્યારે પણ દર્દી બેભાન જ હતા અને ગત રાત્રે તેઓનું મોત થયું હતું પરિવારજનોએ આક્ષેપ કરતા જણાવ્યું હતું કે સરધાર, ગોંડલની ઓમ અને શિવાની હોસ્પિટલનું ડોક્ટર આચાર્ય સાથે સીધી સાંઠગાંઠ છે તેઓ દર્દી મોકલી કમિશન મેળવતા હોય છે ઓપરેશન દરમિયાન ડોક્ટર આચાર્યની ભૂલને લીધે જ ઇન્ફેક્શન લાગી ગયું હતું 3 લાખની ફી વાળા ડોક્ટર કોણ તે પૂછવા છતાં કોઈ નામ આપ્યું ન હતું અંતે ડોક્ટર આચાર્યની બેદરકારીથી મોત થયું હતું ફોરેન્સિક રિપોર્ટ આવ્યા બાદ પોલીસ ફરિયાદ નોંધાવવામાં આવશે અગાઉ પણ 4 થી 5 કેસમાં મોત થયા હોવાનું પણ પરિવારજનોએ જણાવ્યું હતું મૃતકને બે દીકરા છે એક દીકરો આફ્રિકા નોકરી કરે છે ઓપરેશન પછી તેના સગપણની વાત કરવાની હતી પરંતુ ડોક્ટર આચાર્યની બેદરકારીથી તહેવાર ટાણે માતમ છવાઈ ગયો છે